OpenLLM-France/wikimedia huggingface dataset:
# NGC 2808

NGC 2808 és un cúmul globular de la constel·lació de la Quilla que pertany a la Via Làctia. És un dels cúmuls més massius de la galàxia, ja que conté més d'un milió d'estrelles. S'estima que té una edat d'uns 12.500 milions d'anys.

## Generació estel·lar

Es pensava que NGC 2808, com d'altres cúmuls globulars típics, contenia només una generació d'estrelles formades simultàniament a partir del mateix material. El 2007, un grup d'astrònoms de la Universitat de Pàdua a Itàlia investigaren fotografies del Telescopi espacial Hubble preses entre els anys 2005 i 2006 i trobaren que el cúmul està format per estrelles de tres generacions, totes nascudes entre els 200 milions d'anys de la formació del cúmul.
Els astrònoms argumenten que un cúmul globular només pot produir una generació d'estrelles, perquè la radiació de la primera generació expulsaria el gas residual no consumit en la primera generació d'estrelles fora del cúmul. No obstant, la gran massa d'un cúmul com el NGC 2808 podria ser suficient per a contrarestar gravitacionalment la pèrdua de matèria gasosa, per tant una segona i una tercera generació d'estrelles seria possible.
Una explicació alternativa per a les tres generacions d'estrelles de l'NGC 2808 és que podria tractar-se del romanent d'una galàxia nana que col·lidí amb la Via Làctia.

## Referències

* ↑ Lee Spitler «Uniting old stellar systems: from globular clusters to giant ellipticals» (en anglès). Monthly Notices of the Royal Astronomical Society, 2008, pàg. 1924–1936. DOI: 10.1111/J.1365-2966.2008.13739.X.
* 1 2 William E. Harris «A catalog of parameters for globular clusters in the Milky Way» (en anglès). Astronomical Journal, 1996, pàg. 1487. DOI: 10.1086/118116.
* 1 2 3 «Space velocities of southern globular clusters. VII. NGC 6397, NGC 6626 (M28), and NGC 6656 (M22)». Astronomical Journal, 2013, pàg. 33. DOI: 10.1088/0004-6256/146/2/33.
* ↑ John C. Lattanzio «Lithium abundances in globular cluster giants: NGC 1904, NGC 2808, and NGC 362» (en anglès). Monthly Notices of the Royal Astronomical Society, 2015, pàg. 4038–4047. DOI: 10.1093/MNRAS/STV612.
* 1 2 «The ACS survey of galactic globular clusters. X. New determinations of centers for 65 clusters» (en anglès). Astronomical Journal, 6, 09-11-2010, pàg. 1830–1837. DOI: 10.1088/0004-6256/140/6/1830.
* ↑ «Insights into pre-enrichment of star clusters and self-enrichment of dwarf galaxies from their intrinsic metallicity dispersions» (en anglès). Astronomical Journal, 6, 15-11-2012, pàg. 183. DOI: 10.1088/0004-6256/144/6/183.
* ↑ «Base de dades astronòmiques SIMBAD». Resultats NGC 2808. [Consulta: 7 maig 2007].
* ↑ Piotto, G. [et al]. «A Triple Main Sequence in the Globular Cluster NGC 2808». The Astrophysical Journal, 661, 1, maig 2007, pàg. L53-L56. Bibcode: 2007ApJ...661L..53P. DOI: 10.1086/518503.

## Enllaços externs

* NGC 2808 a WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles i imatge (anglès)
# NGC 2841

Coordenades: 9$^h$ 22$^m$ 02.6$^s$; +50° 58′ 35″
NGC 2841 és una galàxia espiral inclinada en la constel·lació de l'Ossa Major. Inicialment es pensava que estava situada a uns 30 milions d'anys llum de distància, un sondeig del Telescopi Espacial Hubble realitzat el 2001 a la galàxia de variable cefeida, va determinar que era aproximadament de 14,1 megaparsecs o 46 milions d'anys llum de distància.

## Estructura

Estructuralment, NGC 2841 és una galàxia espiral gegant, amb propietats similars a les de la Galàxia d'Andròmeda. Es tracta d'un prototipus de galàxia espiral floculenta, un tipus de galàxia espiral on els braços són irregulars i discontinus.
NGC 2841 també es caracteritza per la seva gran població d'estrelles blaves joves i poques regions H II.
* Imatge de NGC 2841.
* Imatge del Hubble de NGC 2841.

## Emissió LINER

NGC 2841 conté una regió de baixa ionització-línia d'emissió nuclear (LINER), un tipus de regió que es caracteritza per l'emissió de línia espectral dels àtoms dèbilment ionitzats.

## Referències

* ↑ «A catalog of visually classified galaxies in the local (z ~ 0.01) universe». The Astrophysical Journal Supplement Series, 2, 15-04-2015, pàg. 27. DOI: 10.1088/0067-0049/217/2/27.
* 1 2 R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* ↑ Mattia Fumagalli «The complete census of optically selected AGNs in the Coma supercluster: the dependence of AGN activity on the local environment» (en anglès). Astronomy and Astrophysics, 26-09-2011, pàg. 31–31. DOI: 10.1051/0004-6361/201117461.
* ↑ Armando Gil de Paz «The GALEX Ultraviolet Atlas of Nearby Galaxies». The Astrophysical Journal Supplement Series, 2, 01-12-2007, pàg. 185–255. DOI: 10.1086/516636.
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 01-02-2006, pàg. 1163–1183. DOI: 10.1086/498708.
* 1 2 Macri, L. M.; Stetson, P. B.; Bothun, G. D.; Freedman, W. L.; Garnavich, P. M.; 4 «The Discovery of Cepheids and a New Distance to NGC 2841 Using the Hubble Space Telescope». Astrophysical Journal. University of Chicago Press, 559, 1, 01-09-2001, pàg. 243–259. arXiv: astro-ph/0105491. Bibcode: 2001ApJ...559..243M. DOI: 10.1086/322395. ISSN: 0004-637X.
* ↑ "A Near-Infrared Atlas of Spiral Galaxies", Debra Meloy Elmegreen, "CH3. Discussion" (accedit el 23 d'abril de 2010)
* ↑ Marochnik, Leonid; Suchkov, Anatoly. Milky Way Galaxy. Routledge, 1995-11-01, p. 267. ISBN 2-88124-931-0.
* ↑ L. C. Ho; A. V. Filippenko; W. L. W. Sargent «A Search for "Dwarf" Seyfert Nuclei. III. Spectroscopic Parameters and Properties of the Host Galaxies». Astrophysical Journal Supplement, 112, 2, 1997, pàg. 315–390. arXiv: astro-ph/9704107. Bibcode: 1997ApJS..112..315H. DOI: 10.1086/313041.

## Vegeu també

NGC 2841 a WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles i imatge (anglès)
# Naples

«Naples» té aquests significats:
* Geografia:
** Naples (Dakota del Sud)
** Naples (Florida)
** Naples (Illinois)
** Naples (Maine)
** Naples (Nova York)
** Naples (Utah)
** Naples Manor, concentració de població designada pel cens dels Estats Units a l'estat de Florida.
** Naples Park, concentració de població designada pel cens dels Estats Units a l'estat de Florida.
* Esport:
** Naples Foot-Ball & Cricket Club, club de futbol de la ciutat de Nàpols, Itàlia.
** Foot-Ball Club Internazionale-Naples, club de futbol de la ciutat de Nàpols, Itàlia.
* Miscel·lània: It started in Naples, film en forma de comèdia romàntica del 1960.
# Nada que perder

Nada que perder és una pel·lícula de curtmetratge de ficció espanyol del 2002 dirigit per Rafa Russo, guanyadora de nombrosos premis a festivals de curtmetratges.

## Sinopsi

Pedro és un jove taxista que recull Nina en un embussament. Ella és aspirant a actriu i va cap a un casting, i ell l'ajuda dontnt-li una empenta. Anys després tornen a coincidir, però les coses han canviat per a tots dos.

## Repartiment

* Jorge Bosch - Pedro
* Pilar Punzano - Nina

## Premis

* Goya al millor curtmetratge de ficció (2002)
* Festival de Cinema Independent d'Ourense: Premi AISGE i menció especial.

## Referències

* ↑ Currículum al web de Rafa Russo
* ↑ Nada que perder al web dels Premis Goya
* ↑ La irlandesa «Disco pigs» gana el premio Calpurnia del Festival de Cine de Ourense, La Voz de Galicia, 16 de novembre de 2002

## Enllaços externs

* Nada que perder a Vimeo
# Movimiento de Izquierda Revolucionaria

«Movimiento de Izquierda Revolucionaria» té aquests significats:
(MIR) és el nom de cinc organitzacions político-militars o polítiques d'Amèrica Llatina:
* MIR de Bolívia
* MIR de Xile
* MIR del Perú
* MIR de Veneçuela
* MIR de l'Argentina
# Nespler

El nespler, nesprer, nisprer, nescler, nyesprer o nyespler, Mespilus germanica, és un arbre gènere Mespilus conreat pel seu fruit, la nespra, nespro, nespla, nyespro, nyespra, nyespla, nescla, nispro o nèspola. És l'única espècie del gènere Mespilus.
Té també el mateix nom l'arbre Eriobotrya japonica o nesprer japonès. Aquest actualment es conrea molt més.

## Descripció botànica

És originari de l'Europa sud-oriental i es troba conreat i subespontani a l'Europa central i occidental.
Arbre de fins a 6 metres d'alçària, caducifoli. Fulles lanceolades més o menys piloses enteres o serrades. Flors blanques i solitàries. El fruit, en pom, de color marró, té la forma d'una pera petita més o menys arrodonida. Les seves flors blanques fan molt bona flaire.

## Conreu

Es tracta d'un fruiter secundari que actualment no es conrea ni es fa en plantacions. Resta, normalment, com a exemplar adult o vell al costat de les cases de pagès i de vegades subespontani. Es tracta d'un arbre rústec i resistent a la majoria de les malalties i que no ha estat objecte de gaire millora genètica.

## Fruits

El fruit, anomenat nespla, és de color taronja i es pot menjar cap al novembre i desembre. És dolç quan és madur i lleugerament àcid quan no està al punt.
És un fruit que ha caigut en desús a causa de l'aparició del nesprer japonès, però que era habitual a les cases de pagès. Antigament, les nesples es collien a la tardor, amb el fruit madur, però encara incomestible, i es posaven a sobre de palla, que, a la vegada, estava escampada a sobre d'un canyís. Quan les nesples eren molt madures, quasi passades, era quan es consumien. Tenen un notable poder guaridor de les diarrees comunes.

## Curiositats

Hi ha una dita que diu que «amb temps i palla maduren les nesples» i significa que cal deixar passar temps perquè les coses arribin a ser allò que es pretén; que cal ser pacient i no desesperar.
A Mallorca es diu: «Per sant Lluc, nesples apelluc»; i a Menorca: «Per sant Lluc, nesples espluc.»

## Vegeu també

* Nesprer japonès

## Referències

* ↑ Sanna i Useri, 1988, p. 762.
* ↑ Diccionari Català-Valencià-Balear Lluc accepció 3, REFR. entrada a.

## Bibliografia

* Sanna i Useri, Josep. Diccionari català de l'Alguer. L'Alguer/Barcelona: Fundació del II Congrés de la Llengua Catalana i Editorial Regina, 1988. ISBN 84-7129-391-9.

## Enllaços externs

* Preparacions gastronòmiques
* Formatge de nespla Arxivat 2010-09-25 a Wayback Machine.
# Nagore Robles

Nagore Robles Gutiérrez (Basauri, 10 de febrer de 1983) és una tertuliana i presentadora de televisió espanyola, que va saltar a la fama per participar en l'onzena edició del programa de telerealitat Gran Hermano el 2009.

## Biografia

Nagore Robles va néixer a Basauri, un poble de Biscaia, el 10 de febrer de 1983. Va començar a treballar al món de la moda des de molt jove, però no va tenir èxit.
Va saltar a la fama després de participar en el programa de telerealitat Gran Hermano 11 el 2009 i va ser expulsada amb el major percentatge fins a l'actualitat (95%). Un any més tard, va concursar en un altre programa, Acorralados, on va guanyar enfront de Raquel Bollo.
Va ser contractada per Telecinco per col·laborar a Sálvame i al debat de Gran Hermano. Més tard, es va convertir en assessora estrella del programa de cites de Telecinco, Mujeres y hombres y viceversa. A més, també ha col·laborat a De buena ley.
Actualment fa de presentadora del programa en streaming Sobreviviré, a la plataforma digital de Mediaset España Mitele.es.

## Vida personal

El 2011 va donar a conèixer la seva relació sentimental amb la filla d'Ángel Cristo i Bárbara Rey, Sofía Cristo, amb la qual més tard acabaria trencant. Actualment està en una relació sentimental amb la presentadora catalana Sandra Barneda.

## Trajectòria

| Any | Programa | Canal | Notes |
| 2009 - 2010 | Gran Hermano 11 | Telecinco | Concursant / 3a expulsada |
| 2011 | Acorralados | Telecinco | Concursant / guanyadora |
| 2010 - actualitat | Gran Hermano: El Debate | Telecinco | Col·laboradora |
| 2010 - 2013 | El programa de Ana Rosa | Telecinco | Col·laboradora |
| 2010 - 2013 | De buena ley | Telecinco | Col·laboradora |
| 2013 - actualitat | Mujeres y hombres y viceversa | Telecinco | Assessora |
| 2014 - actualitat | Supervivientes: El Debate | Telecinco | Col·laboradora |
| 2015 - 2016 | Gran Hermano VIP: El Debate | Telecinco | Col·laboradora |
| 2016 | Hable con ellas | Telecinco | Col·laboradora |
| 2021 - actualitat | Sobreviviré | Mitele.es | Presentadora |

## Referències

* ↑ Ficha de Nagore en FormulaTV
* ↑ «Sandra Barneda y Nagore Robles, pareja sorpresa del verano». ELMUNDO.
* ↑ Biografía de Nagore Robles
* ↑ Vídeo de presentación de Nagore en Gran Hermano 11
* ↑ «Nagore admite ser una de las mejores asesoras de MYHYV». Arxivat de l'original el 2016-08-13. [Consulta: 19 setembre 2016].
* ↑ Molina, Berto. «Nagore Robles 'sobrevive' y consigue su objetivo en Mediaset España» (en castellà), 27-07-2021. [Consulta: 9 desembre 2021].
* ↑ «Sofía Cristo: "Le puse los cuernos a Nagore"». Arxivat de l'original el 2016-06-11. [Consulta: 19 setembre 2016].
* ↑ «La romántica declaración de amor de Sandra Barneda a Nagore Robles» (en castellà), 23-06-2021. [Consulta: 9 desembre 2021].
# Mushimono

Mushimono és un terme culinari de la gastronomia japonesa que es refereix a plats fets al vapor, que normalment conté pollastre, peix o verdures; de vegades tractades amb sake. Els aliment es tracten al vapor fins que s'estoven i es serveixen calents. El Chawanmushi n'és un exemple.

## Referències

* ↑ «Japanese food glossary». About.com. Arxivat de l'original el 2007-05-05. [Consulta: 19 desembre 2006].
* ↑ Montague, Trevor. A to Z of Everything. BCA, 2001. ISBN 0-316-73137-4.
# Needles

Needles (en llengua mohave ʼaha kuloh) és una ciutat del Comtat de San Bernardino a l'estat de Califòrnia. Segons el cens del 2000 tenia 4.830 habitants.

## Demografia

Segons el cens del 2000, Needles tenia 4.830 habitants, 1.940 habitatges, i 1.268 famílies. La densitat de població era de 62,6 habitants/km².
Dels 1.940 habitatges en un 31,2% hi vivien nens de menys de 18 anys, en un 42,5% hi vivien parelles casades, en un 16,8% dones solteres, i en un 34,6% no eren unitats familiars. En el 29% dels habitatges hi vivien persones soles el 13,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 3,03.
Per edats la població es repartia de la següent manera: un 27,6% tenia menys de 18 anys, un 7,5% entre 18 i 24, un 23,6% entre 25 i 44, un 25,6% de 45 a 60 i un 15,7% 65 anys o més.
L'edat mediana era de 39 anys. Per cada 100 dones de 18 o més anys hi havia 92,2 homes.
La renda mediana per habitatge era de 26.108 $ i la renda mediana per família de 33.264 $. Els homes tenien una renda mediana de 39.688 $ mentre que les dones 19.483 $. La renda per capita de la població era de 15.156 $. Entorn del 21,2% de les famílies i el 26,1% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Needles». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
* ↑ «Geographic Comparison Table- Needles». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Nobori

Les nobori (幟, bandera) eren un tipus de banderes especials que s'utilitzaven en el camp de batalla del Japó feudal. S'empraven per a identificar les unitats d'un exèrcit i el seu ús es va popularitzar durant el període Sengoku junt amb les hata-jirushi. Aquest tipus de banderes eren llargues i estretes i sempre es mantenien visibles i identificables en el camp de batalla.
Tot i que generalment s'utilitzaven per a representar diferents divisions d'un exèrcit, les nobori algunes vegades es feien idèntiques per produir una demostració impressionant i intimidant de banderes enemigues.
Les nobori s'utilitzen avui en dia durant festivals i esdeveniments esportius al Japó.
# Noboru Takeshita

Noboru Takeshita (竹下 登 Takeshita Noboru, 26 de gener de 1924 – 19 de juny de 2000) va ser un polític japonès, el 74º primer ministre del Japó, des del 6 de novembre de 1987 fins al 3 de juny de 1989.

## Referències

* ↑ French, Howard W. "Noboru Takeshita, Premier Who Guided Political Power in Japan, Is Dead at 76," New York Times. 19 juny 2000.
# Al-Ramtha SC Irbid

L'Al-Ramtha SC Irbid (àrab: نادي الرمثا الرياضي, Nādī ar-Ramṯā ar-Riyāḍī, ‘Club Esportiu d'ar-Ramtha’) és un club de futbol jordà de la ciutat d'ar-Ramtha.

## Palmarès

* Lliga jordana de futbol:
** 1981, 1982
* Copa jordana de futbol:
** 1990, 1991
* Escut jordà de futbol:
** 1989, 1990, 1993, 1996, 2001
* Supercopa jordana de futbol:
** 1983, 1990

## Referències

* ↑ civilsociety-jo.net
* ↑ «Jordan - List of Foundation Dates Clubs». rsssf.com. [Consulta: 16 desembre 2017].
* ↑ «Jordan - List of Champions». rsssf.com. [Consulta: 16 desembre 2017].
* 1 2 3 «Jordan - List of Cup Winners». rsssf.com. [Consulta: 16 desembre 2017].

## Enllaços externs

* (àrab) Web oficial Arxivat 2019-04-27 a Wayback Machine.
# Pompeu Longí

Pompeu Longí (en llatí Pompeius Longinus) va ser un militar romà del segle i.
Va ser un tribú de les tropes pretorianes i Neró el va privar del seu comandament després d'avortar la conspiració de Pisó l'any 65. Sota l'emperador Galba va tornar a ser tribú i es va mantenir fidel a aquest emperador quan les forces militars desertaven al bàndol d'Otó.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 805.
# Can Vestit

Can Vestit o la Torre dels Frares és una masia de Montcada i Reixac (Vallès Occidental) inclosa a l'Inventari del Patrimoni Arquitectònic de Catalunya.

## Descripció

Documentada des del segle XIV, és un conjunt de proporcions i estructures considerables. En primer lloc, s'observa un cos davanter dedicat a l'habitatge i està distribuït en planta baixa i dos pisos. La planta és de forma rectangular i sobresurt de la resta de cossos que s'originen a la part posterior, perpendiculars al cos davanter i que formen dues ales de les quals la del costat dret es troba enderrocada. La façana principal s'obre a un pati i tanca amb dues portalades rectangulars amb restes de senyals d'haver tingut teulades a dos vessants. Aquest cos davanter seria el de les estances nobles. L'ala lateral esquerra era destinada al bestiar i la dreta per a cel·les, a l'època del règim dels frares, i habitatges després. Una vegada travessat el cos davanter se surt a un pati interior obert on hi ha un pou i des d'on hi ha accés als habitacles i estabularis.
A la façana principal hi ha la porta d'entrada d'arc rodó de mig punt i adovellada. Al primer pis hi ha tres obertures, les dues laterals són finestres rectangulars emmarcades i la del mig amb tipologia de balcó. També hi ha les restes d'una ubicació d'emmarcament d'un rellotge de sol i entremig la pedra clau de l'arc de la porta encara que hi ha la fornícula o nínxol per a una petita estàtua, segurament dedicada a Sant Jeroni. Al segon pis hi ha tres finestres rectangulars més petites i també emmarcades. La teulada és a quatre vessants i de teules àrabs.
El cos lateral esquerre, també d'habitacles, té planta baixa, segurament abans adaptat a bestiar, i un pis. Teulada d'un sol vessant. Presenta pedres cantoneres al cos davanter i contraforts a l'ala dreta.

## Història

La Torre dels Frares era anomenada abans Can Vestit. Benet Vestit va deixar-la en testament l'any 1547 als frares de Sant Jeroni de la Murtra, i va dependre d'aquest monestir l'any 1592 per donació de Pere Ses Olivelles. A la Torre dels Frares és on els pagesos i parcers que conreaven vinyes, terres i horts, propietat dels frares, anaven a pagar els delmes i tributs. A l'època dels Reis Catòlics, quan donaren cabuda a la Santa Inquisició, fou un centre inquisidor. D'altra banda, els frares Jeronis tenien la masia com a casa de repòs. En temps de la desamortització de Mendizabal la finca fou venuda per parts.

## Referències

* 1 2 3 4 5 6 Colomé Abril, Xavier «Can Vestit, la Torre dels Frares». Revista Quaderns, Associació Cultural Montcada, 09-03-2021, pàg. 42.
* 1 2 3 4 5 6 «Can Vestit». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2015].
# Radulinopsis derjavini

Radulinopsis derjavini és una espècie de peix marí pertanyent a la família dels còtids. Va ser descrit pels ictiòlegs russos Vladimir Konstantinovich Soldatov i Georgiĭ Ustinovich Lindberg el 1930.
Fa 7 cm de llargària màxima i té entre 31 i 33 vèrtebres.

## Hàbitat

És un peix marí, demersal i de clima temperat que viu entre 0-20 m de fondària. Es troba al Pacífic nord-occidental: Rússia i el nord del Japó.
És inofensiu per als humans.

## Referències

* ↑ Soldatov, Vladimir Konstantinovich; Lindberg, Georgiĭ Ustinovich «A review of the fishes of the seas of the Far East». Izv. Tikh. Nauch. Inst. Rybn. Khoz., v. 5, 1930, pàg. i-xlvii+1-576.
* 1 2 3 4 Garilao, Cristina V.; Kesner-Reyes, Kathleen. «Radulinopsis derjavini Soldatov & Lindberg, 1930» (en anglès). Fishbase, s.d.
* ↑ Nóvikov, N. P.; Sokolovski, A. S.; Sokolóvskaia, T. G.; Iàkovlev, I. M., 2002. The fishes of Primorye. Vladivostok, Far Eastern State Tech. Fish. Univ., 552 p.
* ↑ Parin, N.V., V.V. Fedorov i B.A. Sheiko, 2002. An annotated catalogue of fish-like vertebrates and fishes of the seas of Russia and adjacent countries: Part 2. Order Scorpaeniformes. J. Ichthyol. 42(Suppl.1):S60-S135.
* ↑ Sokolovskaya, T.G., A.S. Sokolovskii i E.I. Sobolevskii, 1998. A list of fishes of Peter the Great Bay (the Sea of Japan). J. Ichthyol. 38(1):1-11.
# Raducz

Raducz és un poblet polonès al centre del país, a 75 km al sud-oest de Varsòvia.

## Referències

* ↑ «Raducz, Poland - Geographical Names, map, geographic coordinates». [Consulta: 13 octubre 2018].